Näin saat tuuheat hiukset – 6 nerokasta kikkaa | Me Naiset
klo 19:30 | 29.4.2016
Cambridgen herttuatar Catherine, hiusidolimme. Kuva: Reuters
Lättänä tukka? Tuttu tarina, mutta onneksi apu on lähellä.
1. Huijaa tuuhea poninhäntä
Jos haluat muhkeamman ponnarin, laita tukkasi yhden poninhännän sijaan kahdelle päällekkäiselle ponnarille. Ylempi poninhäntä peittää alemman ja kokonaisuus näyttää tuuhealta.
Kauneusvloggaaja Kayley Melissa myös sujauttaa poninhäntien sisään pieniä hiusklipsejä ja tupeeraa hiuksia ylhäältä. Ero on huikea! Katso kikat videolta:
Lue lisää vinkkejä täydelliseen poninhäntään.
Kun jakaus on aina samassa kohtaa, hiukset painuvat kohti naamaa. Maailman helpoin tyvikohotus syntyy, kun kampaa jakauksen esimerkiksi sivummalle tai toiselle puolelle kuin yleensä.
Kuva, jonka KRISTIN ESS HAIR (@kristin_ess) julkaisi 12. 11ta 2014 klo 16.46 PST
3. Sido yöksi nuttura
Fancy Hair -kanavan videolla näytetään jakauskikan lisäksi, miten hiuksiin saa tuuheutta kieputtamalla ne yön ajaksi nutturalle. Rakenna nuttura ylös pään päälle ja kiinnitä se hiusklipsillä, sillä ponnarista voi jäädä ikävät painaumat. Kun avaat hiukset aamulla, niiden tyvi on noussut mukavasti ylöspäin.
4. Kokeile käänteistä hiustenpesua
Hoitoainetta ei sovi unohtaa, mutta sillä on paha tapa saada hiukset valumaan pitkin päätä. Vältyt lättätukalta, kun hoidat ensin hiukset hoitoaineella ja pese ne vasta sitten sampoolla.
Muista myös käyttää hoitoainetta maltilla ja levittää sitä vain latvoihin noin korvista alaspäin. Saara Sarvas näyttää blogissaan, mikä on sopiva määrä hoitoainetta eri pituisille hiuksille.
5. Vedä hiuksia sormin ylös, kun föönaat
Hiustaitelija Jeremy Clark näyttää SignatureSeries-kanavalla, miten hiukset saa föönattua tuuheiksi. Hän föönaa ensin tyven käyttämällä harjan sijaan apuna sormia. Tuuheuttava vaikutus tehostuu, kun levität ensin hiuksiin tyvikohottajaa. Clark vinkkaa hieromaan tuotetta ensin käsiin eikä suoraan hiuksiin.
Pää alaspäin kuivaaminen on klassikko, mutta Clark neuvoo kallistamaan päätä toiseen suuntaan ja vetämään hiukset pään yli samalle puolelle. Kun Clark kuivaa tyveä hiustenkuivaajalla, hän vetää hiuksia samalla sormin ylöspäin.
Paras lopputulos syntyy, kun föönaat hiukset pienissä osiossa ja maltat jatkaa, kunnes ne ovat täysin kuivat. Lue lisää ammattilaisen vinkkejä siihen, miten föönaat hiukset kuohkeiksi.
6. Pätkäise pitkä tukka
Lyhyt, polkka tai viime vuoden trenditukka lob (long bob eli ylikasvanut polkka) saa hiukset näyttämään tuuheammilta. Kun hiukset osuvat olkapäihin, ne näyttävät ohuemmilta, neuvoo hiustaiteilija Nick Stenson Oprah.comissa.
Rennot laineet sopivat loistavasti pitkään polkkaan eli lobiin. Näyttelijä Jennifer Lawrencen tukka näyttää tuuheammalta myös sivulle vedetyn jakauksen ansiosta. Kuva: Reuters